|  |
| --- |
| UKMERGĖS RAJONO SAVIVALDYBĖSTARYBA |
|  |
| **SPRENDIMAS** |
| **DĖL UKMERGĖS RAJONO SAVIVALDYBĖS 2021 METŲ**  **BIUDŽETO PATIKSLINIMO** |
|  |
| 2021 m. rugsėjo d. Nr. |
| Ukmergė |
|  |
|  |

Vadovaudamasi Lietuvos Respublikos vietos savivaldos įstatymo 51 straipsnio 2 dalimi, Lietuvos Respublikos biudžeto sandaros įstatymu, Lietuvos Respublikos Vyriausybės 2001 m. gegužės 14 d. nutarimu Nr. 543 ,,Dėl Lietuvos Respublikos valstybės biudžeto ir savivaldybių biudžetų sudarymo ir vykdymo tvarkos patvirtinimo”, Ukmergės rajono savivaldybės taryba n u s p r e n d ž i a:

1. Patikslinti Ukmergės rajono savivaldybės tarybos 2021 m. vasario 18 d. sprendimu Nr. 7-18 patvirtintą Ukmergės rajono savivaldybės biudžeto pajamų planą (su vėlesniais pakeitimais):

1.1. padidinti kitas tikslines dotacijas ir lėšas iš valstybės biudžeto 71,429 tūkst. Eur ir vietoj ,,2297,946“ įrašyti ,,2369,375“;

1.2. padidinti specialias tikslines dotacijas valstybinėms (perduotoms savivaldybėms) funkcijoms atlikti 72,0 tūkst. Eur ir vietoj ,,4072,672“ įrašyti ,,4144,672“;

1.3. padidinti gyventojų pajamų mokesčio planą ~~64,0~~ **110,5** tūkst. Eur ir vietoj ,,21116,6“ įrašyti ~~,,21180,6“~~ **,,21227,1“**.

2. Skirti 62,769 tūkst. Eur iš valstybės biudžeto biudžetinėms įstaigoms išlaidoms, patirtoms materialinių išteklių teikimo, siekiant šalinti COVID-19 ligos (Koronaviruso infekcijos) padarinius ir valdyti jos plitimą esant valstybės lygio ekstremaliajai situacijai, kompensuoti (pagal priedą).

3. Patikslinti asignavimus iš valstybės biudžeto Savivaldybės administracijai:

3.1. skirti 5,94 tūkst. Eur VšĮ Ukmergės pirminės sveikatos priežiūros centro patirtoms išlaidoms už skiepijimo nuo COVID-19 ligos paslaugas kompensuoti (Sveikatos apsaugos ir socialinės paramos programa);

3.2. leisti 6,5 tūkst. Eur projekto „Mažųjų judėjimo džiaugsmas“ ilgalaikiam turtui skirtus asignavimus panaudoti projekto išlaidoms (Kūno kultūros ir sporto plėtros programa).

4. Skirti 2,72 tūkst. Eur iš valstybės biudžeto Visuomenės sveikatos biurui – išlaidoms, susijusioms su įstaigos darbuotojų darbo užmokesčio didinimu, kompensuoti, iš jų 2,6 tūkst. Eur darbo užmokesčiui (Sveikatos apsaugos ir socialinės paramos programa).

5. Sumažinti 18,1 tūkst. Eur iš savivaldybės biudžeto rajono seniūnijoms, iš jų:

5.1. 7,0 tūkst. Eur Pabaisko seniūnijai, iš jų:

5.1.1. 2,0 tūkst. Eur seniūnijos darbo organizavimui – darbo užmokesčiui (Savivaldybės valdymo programa);

5.1.2. 5,0 tūkst. Eur komunalinėms paslaugoms, iš jų 4,0 tūkst. Eur darbo užmokesčiui (Kaimo plėtros programa).

5.2. 7,1 tūkst. Eur Želvos seniūnijai – komunalinių paslaugų darbo užmokesčiui (Kaimo plėtros programa);

5.3. 1,0 tūkst. Eur Žemaitkiemio seniūnijai – gatvių apšvietimui (Viešosios infrastruktūros plėtros programa);

5.4. 3,0 tūkst. Eur Ukmergės miesto seniūnijai – seniūnijos darbo organizavimui – darbo užmokesčiui (Savivaldybės valdymo programa).

6. Patikslinti asignavimus iš savivaldybės biudžeto Savivaldybės administracijai, iš jų:

6.1. skirti 32,9 tūkst. Eur administracijos darbo organizavimui (Savivaldybės valdymo programa), iš jų:

6.1.1. 7,0 tūkst. Eur krovininio mikroautobuso Pabaisko seniūnijai įsigijimui;

6.1.2. 17,8 tūkst. Eur automobilio Ukmergės miesto seniūnijai įsigijimui;

6.1.3. 8,1 tūkst. Eur ilgalaikio turto seniūnijoms įsigijimui;

6.2. leisti 50,0 tūkst. Eur gyvenamosios infrastruktūros įrengimui ir tvarkymui –ilgalaikiam turtui skirtus asignavimus panaudoti išlaidoms (Viešosios infrastruktūros plėtros programa);

6.3. skirti 5,1 tūkst. Eur VšĮ Ukmergės pirminės sveikatos priežiūros centro finansavimui (Sveikatos apsaugos ir socialinės paramos programa), iš jų:

6.3.1. 2,3 tūkst. Eur projektui ,,Pirminės sveikatos priežiūros veiklos efektyvumo didinimas Ukmergės rajone“;

6.3.2. 2,8 tūkst. Eur sveikatos apsaugos sistemoje dirbančių specialistų kelionės išlaidų kompensavimui;

**6.4. skirti 74,3 tūkst. Eur projekto ,,VšĮ Ukmergės ligoninės Priėmimo skyriaus atnaujinimas siekiant pagerinti teikiamų paslaugų kokybę“ finansavimui (Sveikatos apsaugos ir socialinės paramos programa).**

7. Leisti Veprių mokyklai-daugiafunkciam centrui 0,7 tūkst. Eur biudžetinės įstaigos gaunamų pajamų panaudoti darbo užmokesčiui (Žinių visuomenės plėtros programa).

8. Skirti 21,9 tūkst. Eur iš savivaldybės biudžeto Ukmergės globos centrui – bendruomeninių vaikų globos namų remontui ir rekonstrukcijai (Sveikatos apsaugos ir socialinės paramos programa).

9. Skirti ~~22,2~~ **24,4** tūkst. Eur iš savivaldybės biudžeto užimtumo didinimo programai įgyvendinti (Savivaldybės valdymo programa), iš jų:

9.1. 2,8 tūkst. Eur Deltuvos seniūnijai, iš jų 2,7 tūkst. Eur darbo užmokesčiui;

9.2. 1,4 tūkst. Eur Lyduokių seniūnijai, iš jų 1,3 tūkst. Eur darbo užmokesčiui;

9.3. 1,3 tūkst. Eur Pabaisko seniūnijai, iš jų 1,2 tūkst. Eur darbo užmokesčiui;

9.4. 1,4 tūkst. Eur Pivonijos seniūnijai, iš jų 1,3 tūkst. Eur darbo užmokesčiui;

9.5. 1,4 tūkst. Eur Siesikų seniūnijai, iš jų 1,3 tūkst. Eur darbo užmokesčiui;

9.6. 1,4 tūkst. Eur Šešuolių seniūnijai, iš jų 1,3 tūkst. Eur darbo užmokesčiui;

9.7. 1,3 tūkst. Eur Taujėnų seniūnijai, iš jų 1,2 tūkst. Eur darbo užmokesčiui;

9.8. 8,4 tūkst. Eur Ukmergės miesto seniūnijai, iš jų 8,3 tūkst. Eur darbo užmokesčiui;

9.9. 1,4 tūkst. Eur Veprių seniūnijai, iš jų 1,3 tūkst. Eur darbo užmokesčiui;

9.10. 1,4 tūkst. Eur Vidiškių seniūnijai, iš jų 1,3 tūkst. Eur darbo užmokesčiui;

**9.11. 2,2 tūkst. Eur Visuomenės sveikatos biurui, iš jų 2,1 tūkst. Eur darbo užmokesčiui.**

10. Skirti 72,0 tūkst. Eur iš specialių tikslinių dotacijų Savivaldybės administracijai (Sveikatos apsaugos ir socialinės paramos programa), iš jų:

10.1. 70,0 tūkst. Eur socialinei paramai mirusiojo artimiesiems;

10.2. 1,5 tūkst. Eur socialinės paramos mirusiojo artimiesiems administravimui – darbo užmokesčiui;

10.3. 0,5 tūkst. Eur būsto nuomos mokesčio daliai kompensuoti.

**11. Sumažinti 30,0 tūkst. Eur Kultūros centrui – neįgaliųjų socialinės integracijos programai** **(Sveikatos apsaugos ir socialinės paramos programa).**

Savivaldybės meras

Projektą parengė:

Finansų skyriaus vedėja Vida Butkevičienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**,,DĖL UKMERGĖS RAJONO SAVIVALDYBĖS 2021 METŲ**

**BIUDŽETO PATIKSLINIMO”**

**AIŠKINAMASIS RAŠTAS**

2021 m. rugsėjo 14 d.

Ukmergė

**1. Sprendimo projekto rengimo pagrindas.**

Lietuvos Respublikos vietos savivaldos įstatymo 51 straipsnio 2 dalis, kuri numato, kad biudžetiniais metais savivaldybės taryba biudžetą gali tikslinti.

**2. Sprendimo projekto tikslas ir esmė:**.

Lietuvos Respublikos Vyriausybė 2021 m. rugpjūčio 25 d. nutarimu Nr. 686 Ukmergės rajono savivaldybei skyrė 62769 eurus išlaidoms, patirtoms materialinių išteklių teikimo, siekiant šalinti COVID-19 ligos (Koronaviruso infekcijos) padarinius ir valdyti jos plitimą esant valstybės lygio ekstremaliajai situacijai, kompensuoti. Sveikatos apsaugos ministro įsakymais skirtos tikslinės lėšos Ukmergės rajono visuomenės sveikatos biuro bei VšĮ Ukmergės pirminės sveikatos priežiūros centro patirtoms išlaidoms kompensuoti.

Atsižvelgiant į gautus seniūnų prašymus, siūloma skirti papildomas lėšas užimtumo didinimo programos finansavimui, kadangi sumažėjus visuomenei naudingą veiklą atliekančių asmenų skaičiui, atsirado poreikis įdarbinti papildomus asmenis per užimtumo didinimo programą. Tai leistų sutvarkyti seniūnijose esančias viešąsias erdves.

Siekiant užtikrinti kokybišką viešųjų erdvių priežiūrą, būtina įsigyti ir darbo priemones. Patikslinus biudžetą iš sutaupytų seniūnijoms skirtų asignavimų būtų įsigytas krovininis mikroautobusas Pabaisko seniūnijai. Transporto priemonė būtina ūkinio aptarnavimo tarnybai atlikti įvairius darbus, pavežti darbininkus, krovinius: traktoriuką, įrankius, techniką, išvežti šiukšles ir kt. Žemaitkiemio seniūnija įsigytų žoliapjovę-trimerį, Želvos seniūnija – benzininį pjūklą bei krūmapjovę. Taip pat būtų įrengta kondicionavimo sistema Želvos seniūnijos administraciniame pastate.

Ukmergės miesto seniūnas kreipėsi su prašymu skirti lėšų naujo automobilio įsigijimui. Seniūnijos naudojamo automobilio, CITROEN C4 2009 m.,  tolimesnis eksploatavimas nėra galimas, techninei būklei užtikrinti reikalingos didelės investicijos (techninė apžiūra galioja iki 2021-12-07). Kapitalinis variklio remontas kainuotų 2400 – 2700 Eur, stiklo keitimas ir važiuoklės remontas – 450 Eur. Bendros išlaidos apie 3000 Eur. Į 12 metų senumo automobilio remontą tokią sumą investuoti nėra tikslinga. Seniūnijos reikmėms tinkamiausias būtų universalus MINIVEN tipo automobilis. Dalį lėšų – 3,0 tūkst. Eur, seniūnija sutaupė. Papildomai siūloma skirti 14,8 tūkst. Eur.

Sprendimo projekte numatyta skirti papildomas lėšas Ukmergės globos centro bendruomeninių vaikų globos namų remontui ir rekonstrukcijai – būtų pakeistas namo stogas, padidinta elektros galia.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** Nėra.

**4. Sprendimui įgyvendinti reikalingos lėšos ir galimi finansavimo šaltiniai:** Numatyta šiame sprendimo projekte.

**5. Priėmus sprendimą laukiami rezultatai, galimos pasekmės:** Efektyvus savivaldybės biudžeto lėšų naudojimas.

**6. Priimtam sprendimui įgyvendinti reikalingi papildomi teisės aktai (*priimti, pakeisti, panaikinti*):** Nereikia.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** Neatliekamas.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** Neatliekamas.

**9. Sekretoriatas priimtą sprendimą pateikia\*:**

Sekretoriatas priimtą sprendimą pateikiaFinansų skyriui bei sprendimo projekte įvardintoms biudžetinėms įstaigoms ir Savivaldybės administracijos skyriams.

**10. Aiškinamojo rašto priedai:** Nėra.

Finansų skyriaus vedėja Vida Butkevičienė